Document ID: 32009R1257

32009R1257
L 338/22
SLUŽBENI LIST EUROPSKE UNIJE
UREDBA KOMISIJE (EU) br. 1257/2009
od 15. prosinca 2009.
o izmjeni Uredbe (EZ) br. 391/2007 o utvrđivanju detaljnih pravila za provedbu Uredbe Vijeća (EZ) br. 861/2006 u vezi s izdacima država članica nastalima pri provedbi sustava praćenja i nadzora koji se primjenjuju u zajedničkoj ribarstvenoj politici
EUROPSKA KOMISIJA,
uzimajući u obzir Ugovor o osnivanju Europske zajednice,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 861/2006 od 22. svibnja 2006. o uspostavi financijskih mjera Zajednice za provedbu Zajedničke ribarstvene politike i u području prava mora (1), a posebno njezin članak 31.,
budući da:
(1)
EU financira aktivnosti država članica u području nadzora i provedbe ribarstva od 1990. u skladu s ciljevima zajedničke ribarstvene politike utvrđenim posebno Uredbom Vijeća (EZ) br. 2371/2002 (2).
(2)
Uredbom (EZ) br. 861/2006 predviđaju se, uz ostale mjere, financijske mjere EU-a za izdatke u području nadzora i inspekcije ribarstva za razdoblje od 2007. do 2013. Uredbom Komisije (EZ) br. 391/2007 (3) utvrđuju se detaljna pravila za provedbu tih mjera.
(3)
S obzirom na načelo zdravog financijskog upravljanja, države članice moraju imati jasne pokazatelje o pravilima koja treba slijediti kako bi mogle koristiti financijsku pomoć EU-a za izdatke u području nadzora i provedbe ribarstva.
(4)
Pravila koja se primjenjuju na financijski doprinos EU-a nacionalnim programima nadzora treba pojednostavniti i objasniti.
(5)
Zahtjeve za naknadom treba povezati s točno određenom odlukom Komisije kojom se odobrava projekt za koji se zahtijeva naknada.
(6)
Treba utvrditi posebna pravila za prihvatljivost izdataka nastalih pri provedbi projekata sufinanciranih na temelju nekoliko uzastopnih odluka Komisije.
(7)
Zahtjevi za naknadom po projektu mogu se poslati Komisiji prije nego što je projekt završen. Prema tome, države članice moraju zatražiti naknadu u određenom roku nakon datuma kad je izdatak nastao ili će se smatrati neprihvatljivim.
(8)
Uredbu (EZ) br. 391/2007 treba stoga na odgovarajući način izmijeniti.
(9)
Mjere predviđene u ovoj Uredbi u skladu su s mišljenjem Odbora za ribarstvo i akvakulturu,
DONIJELA JE OVU UREDBU:
Članak 1.
Uredba (EZ) br. 391/2007 mijenja se kako slijedi:
1.
Članak 7. mijenja se kako slijedi:
(a)
U stavku 1. dodaje se sljedeći podstavak:
„U slučaju projekata sufinanciranih na temelju nekoliko uzastopnih odluka Komisije, prvi podstavak se primjenjuje samo s obzirom na prvu odluku Komisije kojom se odobravaju dotični projekti.”
(b)
Dodaje se sljedeći stavak 2.:
„2. Izdatak za koji nije bila zatražena naknada u roku određenom u članku 11. stavku 1. smatra se neprihvatljivim.”
(c)
Sljedeći stavci renumeriraju se u skladu s tim.
2.
Članak 11. mijenja se kako slijedi:
(a)
stavak 1. zamjenjuje se sljedećim:
„1. Države članice dostavljaju Komisiji svoje zahtjeve za naknadu u roku od 12 mjeseci od završetka godine u kojoj su izdaci nastali. U tim se zahtjevima jasno navode projekt i odluka Komisije na koje se zahtjevi odnose.”
(b)
stavak 4. se briše;
(c)
stavak 6. zamjenjuje se sljedećim:
„6. Ako Komisija smatra da zahtjev nije u skladu s uvjetima utvrđenim u Uredbi (EZ) br. 861/2006, u ovoj Uredbi, u odluci iz članka 21. Uredbe (EZ) br. 861/2006 ili u skladu sa zakonodavstvom Zajednice o sklapanju ugovora o javnoj nabavi, od države članice zahtijeva da dostavi svoje napomene o predmetu u roku od mjesec dana od zahtjeva Komisije. Ako se pri provjeri neusklađenost potvrdi, Komisija odbija nadoknaditi sve ili dio spornih izdataka i, prema potrebi, zahtijeva naknadu neosnovanog plaćanja.”
3.
U članku 12., stavak 2. zamjenjuje se sljedećim:
„2. Naknada se isplaćuje u eurima na temelju tečaja objavljenog u seriji C Službenog lista Europske unije u mjesecu kad je račun upisan u računovodstveni sustav ovlaštenog odjela Komisije.”
4.
Članak 14. mijenja se kako slijedi:
(a)
u stavku 2. (a), točka iv. zamjenjuje se sljedećim:
„(iv)
popis projekata od kojih se odustalo, ako takvih ima;”
(b)
u stavku 2. (b), točka iv. zamjenjuje se sljedećim:
„(iv)
popis projekata koji nisu bili provedeni, ako takvih ima, s oznakom doprinosa EU-a tim projektima”,
5.
U Prilogu VI. (d) točka vii. zamjenjuje se sljedećim:
„(vii)
Informacije o javnoj nabavi: u svim slučajevima kada izdaci prelaze objavljeni prag, prilažu se fotokopije obavijesti o natječajima objavljene u Službenom listu Europske unije, zapisnika otvaranja ponuda, ocjene ponuda, obavijesti o dodjeli i ugovora. Izdaci nastali za plovila ili letjelice koji će se potpuno ili djelomično koristiti za nadzor ribarstva ne mogu imati pogodnosti ikakvog izuzeća od pravila EU-a za javne nabave s obzirom na članak 346. Ugovora o funkcioniranju Europske unije.”
Članak 2.
Ova Uredba stupa na snagu trećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 15. prosinca 2009.

Labels: 2
6